ҚРКФ Бас Кеңесінің 26.06.2026 жылғы 
№ 3-1 қаулысына 1 қосымша


«ҚУАТТЫ КӘСІПОДАҚТАР – ЕҢБЕК АДАМЫНЫҢ ҚУАТТЫ ҮНІ»
Бірыңғай жалпыкәсіподақтық науқанының
ТҰЖЫРЫМДАМАСЫ

I. Жалпы ережелер
Қазақстан Республикасының Кәсіподықтар федерациясы екі миллионға жуық кәсіподақ мүшесінің, 16 мыңнан астам бастауыш кәсіподақ ұйымының, 24 салалық кәсіподақ пен 18 аумақтық кәсіподақтар бірлестігінің басын қосып отыр.
Қазіргі жағдайда кәсіподақ қозғалысының тиімділігі тек еңбек құқықтарын қорғау нәтижелерімен ғана өлшенбейді. Ол сонымен бірге қызметкерлердің сенім деңгейімен, олардың кәсіподақ жұмысына араласу дәрежесімен, ішкі байланыстың сапасымен және кәсіподақтардың қоғамдағы жаңа сын-қатерлерге төтеп беру қабілетімен анықталады.
Цифрлық технологиялардың дамуы, ақпараттық ортаның өзгеруі, еңбек нарығының жаңғыруы және қоғам талабының артуы кәсіподақ ынтымақтастығын нығайту мен кәсіподақ қозғалысын дамытуға жаңаша көзқарастарды талап етеді.
Осы Тұжырымдама «Қуатты кәсіподақтар – еңбек адамының қуатты үні» атты Бірыңғай жалпыкәсіподақтық науқанын өткізудің мақсаттарын, міндеттерін, қағидалары, тетіктері мен негізгі бағыттарын айқындайды.

II. Науқанның миссиясы
Сенімді, ынтымақтастықты, өзара қолдауды дамыту және әрбір кәсіподақ мүшесінің еңбек адамының құқықтары мен мүдделерін қорғаудағы өз рөлін терең сезінуі арқылы кәсіподақ қозғалысының бірлігін нығайту.

III. Науқанның басты идеясы
Қуатты кәсіподақтар сенімнен басталады.
Сенім нақты істер арқылы қалыптасады.
Нақты істер ынтымақтастықты тудырады.
Ынтымақтастық кәсіподақтарды күшейтеді.
Қуатты кәсіподақтар еңбек адамының қуатты үнін қамтамасыз етеді.

IV. Науқанның саясаты
Науқан үш негізгі қағидатқа сүйенеді:
Бірінші қағидат. Мәселе біреуге қарсы шығуда емес - еңбек адамын қолдауда.
Кәсіподақтар саяси немесе ақпараттық дауларға қатысу үшін емес, қызметкерлердің еңбек және әлеуметтік-экономикалық құқықтарын қорғау үшін жұмыс істейді.


Екінші қағидат. Құрылымдарды қорғау емес, сенімді нығайту.
Кәсіподақтар үшін ең құнды нәрсе – қызметкерлердің сенімі. Негізгі назар ашық пікір алмасуға, кері байланыс орнатуға және жұмыстың нақты нәтижелерін көрсетуге аударылады.
Үшінші қағидат. Жағымсыз дүниелерге жауап қатумен шектелмей, ынтымақтастық құндылықтарын ілгерілету.
Науқан басқа мәселелер мен оқиғалар төңірегінде құрылмайды. 
Басты назарда – еңбек адамы, оның жетістіктері, мәселелері мен мүдделері.

V. Науқанның мақсаты
Кәсіподақ мүшелерінің өз ұйымдарына деген сенімін нығайту, кәсіподақтық ынтымақтастық деңгейін арттыру, ортақ іске белсенді араласу мәдениетін дамыту және кәсіподақтардың еңбек адамын қорғайтын институт ретіндегі рөлін күшейту.

VI. Негізгі міндеттер
· кәсіподақ жүйесінің барлық деңгейінде ішкі байланысты күшейту;
· кәсіподақ қызметінің іс жүзіндегі нәтижелерін жария ету;
· бастауыш кәсіподақ ұйымдарының рөлін нығайту;
· кәсіподақ белсенділерінің әлеуетін дамыту;
· жастардың ортақ іске тартылуын арттыру;
· лайықты еңбек пен ынтымақтастық құндылықтарын кеңінен насихаттау;
· еңбек адамына деген құрметті нығайту;
· кәсіподақ ұйымдарының бұрыс ақпараттар мен астыртын әрекеттерге алданбай, өз позициясын берік ұстануын қалыптастыру
· кәсіподақ байланысының заманауи цифрлық мәдениетін қалыптастыру.

VII. Науқанға қатысушылар
Науқанға қатысушылар келесідей:
· Қазақстан Республикасы Кәсіподақтар федерациясы;
· салалық кәсіподақтар;
· аумақтық кәсіподақтар бірлестіктер;
· бастауыш кәсіподақ ұйымдары;
· жастар кеңестері;
· гендерлік комиссиялар;
· еңбекті қорғау жөніндегі техникалық инспекторлар;
· кәсіподақ белсенділері;
· еңбек ардагерлері;
· еңбек әулеттері;
· жас мамандар.


VIII. Науқанның құрылымы
Науқан өзара тығыз байланысты бес негізгі жоба арқылы жүзеге асырылады.
1-жоба. «Кәсіподақ көмектеседі»
Негізгі міндет: Қызметкерлерге көрсетілген нақты көмекті көрсету.
Негізгі бағыттар:
· кәсіподақ жеңістерінің тарихы;
· еңбек құқықтарын қорғау;
· құқықтық көмек көрсету;
· ұжымдық келіссөздердің нәтижелері;
· бастауыш ұйымдардың сәтті іс-тәжірибелері.
Басты қағида: «Әрбір көрсеткіштің артында адам тағдыры тұр».
2-жоба. «Кәсіподақ жаныңда»
Негізгі міндет: Кәсіподақты қызметкерге барынша жақындату.
Негізгі бағыттар:
· Еңбек ұжымдарымен кездесулер өткізу;
· Ашық қабылдаулар ұйымдастыру;
· Кері байланыс орнату;
· Бастауыш ұйымдарда жұмыс істеу;
· Кәсіподақ мүшелерімен ашық әңгіме жүргізу.
Басты қағида: «Біз мақтау есту үшін келмейміз. Біз мәселелерді шешу үшін келеміз».
3-жоба. «Еңбек адамы»
Негізгі міндет: Еңбек адамына деген құрметті қалыптастыру.
Негізгі бағыттар:
· Еңбек әулеттері;
· Тәлімгерлік үрдісі;
· Еңбек ардагерлері;
· Еңбек батырлары;
· Кәсіби саланың үздік өкілдері.
Басты қағида: «Елдің әлеуеті еңбек адамына көрсетілген құрметпен өлшенеді».
4-жоба. «Жастар және еңбек болашағы»
Басты міндет: Жас мамандарды кәсіподақ қозғалысына кеңінен тарту.
Негізгі бағыттар:
· Жастарға арналған ақпараттық-медиа өнімдерін шығару;
· Жас кәсіподақ көшбасшылары мектебін дамыту;
· Заманауи цифрлық байланыс құралдарын енгізу;
· Жастардың бастамалары мен идеяларына қолдау көрсету.
Басты қағида: «Кәсіподақ – өткеннің еншісі емес, бұл – сенің болашағың».
5-жоба. «Қуатты бастауыш ұйым»
Негізгі міндет: Бастауыш кәсіподақ ұйымдарын бүкіл қозғалыстың негізгі тірегі ретінде нығайту.
Негізгі бағыттар:
· бастауыш ұйым төрағаларын оқыту және олардың біліктілігін арттыру;
· озық іс-тәжірибелермен өзара алмасуды жолға қою;
· кәсіподақ белсенділерінің әлеуетін арттыру;
· бастауыш ұйымдардың игі бастамаларына демеу болу.
Басты қағида: «Кәсіподақтың қуаты – іргелі бастауыш ұйымында».

IX. Сервистік бағыт
Науқанның қызметкерлер үшін іс жүзінде пайдалы болуын қамтамасыз ету мақсатында барлық мүше ұйымдарда ай сайын мынадай шаралар өткізіледі:
· Еңбеккерлерге құқықтық көмек көрсетудің бірыңғай күні;
· Азаматтарды жеке мәселелері бойынша қабылдаудың бірыңғай күні;
· Еңбекті қорғау және қауіпсіздік техникасының бірыңғай күні.
Осы сервистік іс-шаралардың қорытындысы науқан тиімділігін айқындайтын негізгі көрсеткіштердің бірі болады.

X. Науқанды цифрлық форматта жүргізу
Науқанның ашықтығын, жедел басқарылуын және оның тиімділігін шынайы бағалау мақсатында ҚРКФ цифрлық экожүйесі аясында Науқанның бірыңғай цифрлық басқару орталығы құрылады.
Цифрлық басқару орталығы мынадай міндеттерді атқарады:
· Науқанның іске асырылу барысына үздіксіз мониторинг жүргізеді;
· Мүше ұйымдардың жұмыс белсенділігінің картасын жүргізеді;
· Озық тәжірибелерді жинақтайды;
· Сәтті іс-шаралар мен нәтижелі жұмыстардың қорын қалыптастырады;
· Кәсіподақ мүшелерімен тұрақты кері байланыс орнатады;
· Қызметкерлердің өтініш-тілектерін тіркейді және есепке алады;
· Кәсіподақ мүшелерінің ортақ іске араласу деңгейіне талдау жасайды;
· Аналитикалық есептер мен мәліметтерді дайындайды;
· Науқанның цифрлық мұрағатын жасайды.
Цифрлық басқару орталығының құрылымында мынадай бөлімдер қарастырылған:
«Науқан картасы»: Салалық кәсіподақтардың, аумақтық кәсіподақтар бірлестіктері мен бастауыш ұйымдардың белсенділігін көрсететін электронды кесте.
«Кәсіподақ жеңістерінің қоры»: Қызметкерлердің құқықтарын қорғау бойынша сәтті шешілген істердің бірыңғай мәліметтер базасы.
«Кері байланыс»: Кәсіподақ мүшелерінің ұсыныстарына, сұрақтары мен жолдаған өтініштеріне арналған цифрлық байланыс арнасы.
«Әлеуметтік барометр»: Қызметкерлердің сұраныстарын, көңіл-күйі мен өзекті мәселелерін талдау жүйесі.
«Ақпарат тақтасы»: Ақпараттық белсенділік пен науқан материалдарының БАҚ пен әлеуметтік желілерде таралуын бақылау құралы.
«Сенім көрсеткіші»: Кәсіподақ мүшелерінің белсенділігі мен кәсіподақішілік байланыстың тиімділігін бағалау жүйесі.

XI. Іске асырудың бірыңғай жүйесі
ҚРКФ мынадай шараларды қамтамасыз етеді:
· науқанның бірыңғай стилі мен брендтік безендіру үлгісін әзірлеу;
· бірыңғай медиа-жоспарды бекіту;
· бірыңғай ақпараттық материалдарды дайындау;
· бірыңғай таныстырылымдар мен көрнекі құралдарды жасау;
· бірыңғай цифрлық құралдармен қамтамасыз ету;
· әдістемелік қолдау көрсету;
· іске асыру барысына тұрақты бақылау жүргізу.
Салалық кәсіподақтар өз бағыттары бойынша жұмысты үйлестіреді.
Аумақтық бірлестіктер өңірлік деңгейдегі үйлестіру жұмыстарына жауап береді.
Бастауыш кәсіподақ ұйымдары жоспарланған іс-шараларды тікелей орындайды.
Бастауыш ұйымдар үшін науқанға қатысудың мынадай ең төменгі міндетті стандарты белгіленеді:
· Бірыңғай кәсіподақ күніне міндетті түрде қатысу;
· еңбек ұжымдарымен және кәсіподақ мүшелерімен кездесулер өткізу;
· кәсіподақ тарапынан жұмысшыға көрсетілген нақты көмектің кем дегенде бір мысалын жариялау;
· Бірыңғай құқықтық көмек көрсету күніне атсалысу;
· «Мен кәсіподақтамын, себебі...» атты жалпыұлттық шараға қатысу.

XII. Тиімділіктің негізгі көрсеткіштері
Науқанның нәтижелілігі мынадай көрсеткіштер негізінде бағаланады:
· Науқан аясындағы іс-шаралармен қамтылған кәсіподақ мүшелерінің саны;
· Өткізілген кездесулер мен жүздесулердің жалпы саны;
· Еңбеккерлерден келіп түскен өтініштердің саны;
· Оң шешімін тапқан өзекті мәселелердің саны;
· Кәсіподақтың қолдауымен жұмысшылар пайдасына шешілген істердің саны;
· Бастауыш ұйымдардың ортақ шараларға тартылу деңгейі;
· Оқудан өтіп, біліктілігін арттырған кәсіподақ белсенділерінің саны;
· Кәсіподақ мүшелерінің өз ұйымына деген сенім деңгейі;
· Жастар қауымының белсенділігі;
· Кәсіподақ қызметіне мүшелердің араласу деңгейінің өсу серпіні.

XIII. Күтілетін нәтижелер
Тұжырымдаманы жүйелі іске асыру мыналарға жол ашады:
· Қызметкерлердің кәсіподақ ұйымдарына деген шынайы сенімі нығаяды;
· Кәсіподақтық ынтымақтастық пен бірлік күшейеді;
· Бастауыш кәсіподақ ұйымдарының қоғамдағы беделі мен рөлі артады;
· Кәсіподақ қозғалысына белсенді жастардың қатысуы кеңейеді;
· Ішкі коммуникацияның тұрақты әрі жүйелі үлгісі қалыптасады;
· Кәсіподақтардың өзара іс-қимылына арналған бірыңғай цифрлық кеңістік құрылады;
· Қазақстанның кәсіподақ қозғалысының қоғамдағы абыройы артады.
XIV. Стратегиялық мақсат
Науқанның ең басты нәтижесі – еңбеккерлердің өз кәсіподақтарына деген сенімін барынша нығайту болуы тиіс.
Әрбір кәсіподақ мүшесі ұйым қызметінен өзіне тиетін нақты пайда мен қолдауды сезінуі, өзін ортақ істің ажырамас бөлшегі деп білуі қажет. Сондай-ақ тек өзара ынтымақтастық қана еңбек адамының үнін қуатты, беделді әрі шешім қабылдау үдерістеріне ықпал ете алатындай деңгейге көтеретінін терең түсінуі тиіс.
Науқанның басты ұраны: «Қуатты кәсіподақтар – еңбек адамының қуатты үні».
































«ҚУАТТЫ КӘСІПОДАҚТАР – ЕҢБЕК АДАМЫНЫҢ ҚУАТТЫ ҮНІ»
жалпыкәсіподақтық бірыңғай науқанын іске асыру жөніндегі
ІС-ШАРАЛАР ЖОСПАРЫ

Іске асыру мерзімі: 4 ай
Бас үйлестіруші: Қазақстан Республикасының Кәсіподақтар федерациясы (ҚРКФ)
Қатысушылар: Салалық кәсіподақтар, аумақтық кәсіподақтар бірлестіктері, бастауыш кәсіподақ ұйымдары.
І. КЕЗЕҢ. «БІРЛІК ПЕН ТҮСІНІСТІК»
Мерзімі: 1-ай
Мақсаты: Науқанның мақсат-міндеттері бойынша ортақ түсінік қалыптастыру және ішкі байланысты нығайту.
Негізгі іс-шаралар:
1. Науқанның басталуы:
Жауаптылар: ҚРКФ.
Іс-шаралар: 
· ҚРКФ Төрағасының бейнеүндеуі; 
· Тұжырымдаманы жариялау; 
· Науқанның бірыңғай стилін енгізу; 
· ҚРКФ цифрлық платформасында арнайы бөлімді іске қосу.
Күтілетін нәтиже: Науқанның бүкіл ел аумағында бірыңғай бастау алуы.
2. Бірыңғай кәсіподақ күні:
Жауаптылар: Салалық кәсіподақтар, АКБ, бастауыш ұйымдар.
Форматы: Еңбек ұжымдарындағы жиналыстар мен кездесулер.
Тақырыбы: «Бүгінгі қоғамда кәсіподақтың рөлі қандай?»
Күтілетін нәтиже: Кәсіподақ мүшелерін барынша кеңінен қамту.
3. «Төрағаға 100 сұрақ» акциясы:
Форматы: Алдын ала дайындықсыз, еркін форматтағы ашық кездесулер.
Қатысушылар: Салалық кәсіподақтардың, АКБ мен бастауыш ұйымдардың төрағалары.
4. «Кәсіподақтық жедел желі» жобасын іске қосу:
Форматы: Бірыңғай WhatsApp нөмірі немесе цифрлық өтініш беру үлгісі.
5. «Қазіргі кәсіподақ туралы 10 дерек» ақпараттық кітапшасын тарату:
Форматы: Электронды және баспа түрінде.
Айлық бақылау көрсеткіші: Бастауыш ұйымдардың кем дегенде 70%-ы Бірыңғай кәсіподақ күніне қатысуы тиіс.
ІІ. КЕЗЕҢ. «ҚОРҒАУ МЕН ҚОЛДАУ»
Мерзімі: 2-ай
Мақсаты: Кәсіподақ қызметінің іс жүзіндегі нақты пайдасын көрсету.
Негізгі іс-шаралар:
1. «Жеңіске жетелеген жол» жобасы:
Әрбір бастауыш ұйым қызметкердің құқығын қорғау бойынша кем дегенде бір нақты сәтті оқиғаны ұсынады.
Форматы: Мәтін, бейнеролик немесе инфографика.
2. «Кәсіподақпен бір күн» жобасы:
Төмендегі мамандардың жұмысы туралы қысқаша бейнесюжеттер дайындау:
· заңгер;
· еңбек жөніндегі техникалық инспектор;
· бастауыш ұйым төрағасы;
· жастар қауымының көшбасшысы.
3. «Кәсіподақтарда сандар сөйлейді» ақпараттық науқаны:
Форматы: Инфографика, ақпараттық стендтер, БАҚ пен әлеуметтік желілердегі жарияланымдар.
4. «Бастауыш ұйым апталығы»:
Салалық кәсіподақтар мен АКБ төрағалары тікелей еңбек ұжымдарына барып жұмыс істейді.
Айлық бақылау көрсеткіші: Науқанға қатысушы әрбір бастауыш ұйымнан қызметкерге көрсетілген көмек туралы кем дегенде бір сәтті оқиғаның ұсынылуы.

ІІІ. КЕЗЕҢ. «ЕҢБЕК АДАМЫНА ҚҰРМЕТ»
Мерзімі: 3-ай
Мақсаты: Еңбек адамының мәртебесін көтеру және кәсіподақтық ынтымақтастықты нығайту.
Негізгі іс-шаралар:
1. « Еңбегіңізге алғыс» акциясы:
Салтанатты түрде ұлықтау шаралары:
· еңбек ардагерлерін;
· тәлімгерлерді;
· жас мамандарды;
· еңбек әулеттерін.
2. «Қазақстанның тірегі – еңбек адамы» жобасы:
Түрлі кәсіп иелері мен қарапайым жұмысшылардың өмір жолы туралы мақалалар мен сюжеттер жариялау.
3. «Ұжым мақтанышы» байқауы:
Форматы: Эссе, бейнеролик, фотооқиғалар.
4. Ұрпақтар сабақтастығы кездесулері:
Форматы: Еңбек ардагерлері мен жастардың кездесуі.
Айлық бақылау көрсеткіші: Әрбір мүшелік ұйымда еңбек адамын ұлықтауға арналған кем дегенде бір іс-шараның өткізілуі.

IV. КЕЗЕҢ. «БІЗДІҢ КҮШІМІЗ – МҮШЕЛЕРДІҢ БЕЛСЕНДІЛІГІНДЕ»
Мерзімі: 4-ай
Мақсаты: Кәсіподақ белсенділерін жұмылдыру және науқан қорытындысын бекіту.


Негізгі іс-шаралар:
1. Кәсіподақ белсенділерін оқыту:
Тақырыптары: 
· нәтижелі коммуникация; 
· өтініштермен жұмыс істеу дағдылары; 
· заманауи цифрлық құралдар; 
· жалған ақпараттан қорғану жолдары; 
· әлеуметтік желілерде жұмыс істеу.
2. «Мен кәсіподақтамын, себебі...» жобасы:
Кәсіподақ мүшелерінің бейнеүндеулері мен пікірлері.
3. Кәсіподақ елшілерінің желісін құру:
Қатысушылар:
· жастар көшбасшылары, 
· бастауыш ұйым төрағалары, 
· техникалық инспекторлар мен кәсіподақ белсенділері.
4. Кәсіподақ ынтымақтастығы күні:
Кәсіподақтардың бүкіл жүйесі бойынша өтетін бірыңғай ауқымды шара.
5. Науқан қорытындысын шығару.
Айлық бақылау көрсеткіші: Барлық салалық кәсіподақтарда кәсіподақ елшілері базасының жасақталуы.
МІНДЕТТІ СЕРВИСТІК БАҒЫТ 
Ай сайын тұрақты түрде өткізіледі.
Бірыңғай құқықтық көмек күні:
Форматы: Жұмысшыларға заң аясында тегін кеңес беру.
Азаматтарды қабылдаудың бірыңғай күні:
Форматы: Кәсіподақ жетекшілерінің азаматтарды жеке мәселелері бойынша қабылдауы.
Еңбекті қорғаудың бірыңғай күні:
Форматы: Өндірістік тексерістер, кеңес беру және оқыту шаралары.
НАУҚАНДЫ ЦИФРЛЫҚ ФОРМАТТА ЖҮРГІЗУ
Науқан барысында тұрақты түрде Науқанның бірыңғай цифрлық кабинеті жұмыс істейді.
Негізгі модульдері: 
· Науқан картасы; 
· Кәсіподақ жеңістерінің қоры; 
· Әлеуметтік барометр; 
· Кері байланыс; 
· Ақпарат тақтасы; 
· Сенім көрсеткіші.
Салалық кәсіподақтар апта сайын іс-шаралардың орындалуы туралы мәліметтерді енгізіп отырады.
Аумақтық кәсіподақтар бірлестіктері өңірлік деңгейдегі бақылауды қамтамасыз етеді.
ҚРКФ ай сайынғы аналитикалық есепті дайындайды.
БАСТАУЫШ ҰЙЫМДАРДЫҢ ҚАТЫСУЫНЫҢ ЕҢ ТӨМЕНГІ СТАНДАРТЫ
Әрбір бастауыш кәсіподақ ұйымы мынадай шараларды орындауға міндетті:
· Бірыңғай кәсіподақ күніне қатысу;
· Қызметкерлермен кем дегенде бір кездесу өткізу;
· Кәсіподақ тарапынан көрсетілген нақты көмектің кем дегенде бір мысалын ұсыну;
· Бірыңғай құқықтық көмек күніне атсалысу;
· «Мен кәсіподақтамын, себебі...» акциясына қатысу.
Басқа іс-шаралар ұсыныс ретінде беріледі.
ТИІМДІЛІКТІҢ НЕГІЗГІ КӨРСЕТКІШТЕРІ
ҚРКФ үшін:
· науқанмен қамтылған кәсіподақ мүшелерінің жалпы саны;
· қызметкерлерден түскен өтініштердің саны;
· оң шешімін тапқан мәселелердің саны;
· халықтың сенім көрсеткіші;
· сәтті шешілген кәсіподақтық істердің саны.
Салалық кәсіподақтар үшін:
· науқанға тартылған бастауыш ұйымдардың саны;
· өткізілген іс-шаралардың саны;
· қатысушылардың жалпы саны;
· медиалық көрсеткіштер (бақ пен желілердегі белсенділік).
АКБ үшін:
· шаралармен қамтылған аумақтар мен өңірлердің үлесі;
· кәсіпорындар мен мекемелердің қатысу деңгейі;
· берілген кеңестер мен көрсетілген көмектердің саны.
Бастауыш ұйымдар үшін:
· міндетті ең төменгі стандарттың орындалуы;
· іс-шараларға қатысқан қызметкерлердің саны;
· ұжым ішінде шешілген мәселелердің саны.
ҚОРЫТЫНДЫ НӘТИЖЕ
Науқанның қорытындысы бойынша «Қуатты кәсіподақтар – еңбек адамының қуатты үні» атты ауқымды шолу баяндамасы дайындалады.
Баяндамаға мыналар енгізіледі:
· үздік іс-тәжірибелер мен нәтижелі жобалар;
· үздік деп танылған бастауыш ұйымдар мен кәсіподақ жобалары;
· әлеуметтік сауалнама қорытындысы;
· сенім көрсеткішінің деңгейі;
· кәсіподақ қозғалысын одан ары дамыту жөніндегі ұсыныстар.
Баяндама ҚРКФ Бас Кеңесінің қарауына ұсынылады.




№1 ҚОСЫМША

НАУҚАНДЫ ІСКЕ АСЫРУДЫҢ БІРЫҢҒАЙ КҮНТІЗБЕЛІК ЖОСПАРЫ
1-АЙ. «БІРЛІК ПЕН ТҮСІНІСТІК»
1-апта:
· Науқанның ресми түрде басталуы;
· ҚРКФ Төрағасының үндеуі;
· Бірыңғай цифрлық басқару орталығын (цифрлық кабинетті) іске қосу;
· Брендбук пен әдістемелік материалдарды құрылымдық ұйымдарға жолдау.
2-апта:
· Бірыңғай кәсіподақ күнін өткізу;
· Еңбек ұжымдарында жиналыстар мен кездесулер ұйымдастыру;
· «Қазіргі кәсіподақ туралы 10 дерек» ақпараттық кітапшасын тарату.
3-апта:
· «Менің сұрағым - Төрағаға » акциясын өткізу;
· Бастауыш ұйымдарда кездесулер ұйымдастыру;
· «Кәсіподақтық жедел желіні» іске қосу.
4-апта:
· Келіп түскен алғашқы өтініштерді талдау;
· Жиі қойылатын өзекті сұрақтардың жауаптарын жариялау;
· Алғашқы бақылау есебін дайындау.

2-АЙ. «ҚОРҒАУ МЕН ҚОЛДАУ»
5-апта:
· «Жеңіске жетелеген жол» жобасын бастау;
· Қызметкерлерге көрсетілген нақты көмектер туралы алғашқы мәліметтерді жариялау.
6-апта:
· «Кәсіподақпен бір күн» жобасын іске асыру;
· Дайындалған бейнероликтерді жариялау.
7-апта:
· «Кәсіподақтарда сандар сөйлейді» ақпараттық акциясын жүргізу;
· Арнайы инфографикаларды орналастыру.
8-апта:
· «Бастауыш ұйым апталығын» өткізу;
· Кәсіподақ жетекшілерінің өңірлерде көшпелі қабылдауларын ұйымдастыру.

3-АЙ. «ЕҢБЕК АДАМЫНА ҚҰРМЕТ»
9-апта:
· «Еңбегіңізге алғыс» акциясын бастау.
10-апта:
· Ұрпақтар сабақтастығы кездесулерін ұйымдастыру;
· Еңбек әулеттерінің қатысуымен іс-шаралар өткізу.
11-апта:
· «Ұжым мақтанышы» атты шығармашылық байқауын өткізу.
12-апта:
· «Қазақстанның тірегі – еңбек адамы» жобасы аясындағы материалдарды жариялау.
4-АЙ. «БІЗДІҢ КҮШІМІЗ – МҮШЕЛЕРДІҢ БЕЛСЕНДІЛІГІНДЕ»
13-апта:
· Кәсіподақ белсенділерін оқыту-семинарларын өткізу.
14-апта:
· «Мен кәсіподақтамын,себебі...» акциясын ұйымдастыру.
15-апта:
· Кәсіподақ елшілерінің желісін жасақтау.
16-апта:
· Кәсіподақ ынтымақтастығы күнін өткізу;
· Науқан қорытындысын шығару;
· Ауқымды шолу баяндамасын әзірлеу.
Төрт ай бойы тұрақты түрде атқарылатын шаралар:
· Бірыңғай құқықтық көмек күні;
· Азаматтарды жеке мәселелері бойынша қабылдаудың бірыңғай күні;
· Еңбекті қорғаудың бірыңғай күні;
· Бірыңғай цифрлық басқару орталығының жұмысы;
· Озық іс-тәжірибелерді жинақтау;
· Белгіленген көрсеткіштерге тұрақты мониторинг жүргізу.






















№2 ҚОСЫМША

НАУҚАННЫҢ НӘТИЖЕЛІЛІГІН БАҒАЛАУ ЖҮЙЕСІ (KPI)

1. ҚРКФ ДЕҢГЕЙІНДЕГІ СТРАТЕГИЯЛЫҚ КӨРСЕТКІШТЕР:
· Кәсіподақ мүшелерінің кем дегенде 70%-ын науқан шараларымен қамту;
· Жүйе бойынша кем дегенде 10 000 іс-шара өткізу;
· Кәсіподақ тарапынан жұмысшыларға көрсетілген нақты көмектің кем дегенде 5 000 сәтті мысалын (жинақтау;
· Сервистік шараларға (құқықтық, әлеуметтік көмектерге) кем дегенде 50 000 адамның қатысуын қамтамасыз ету;
· Кәсіподаққа деген сенім деңгейін 10%-ға арттыру.

2. САЛАЛЫҚ КӘСІПОДАҚТАР ДЕҢГЕЙІНДЕГІ КӨРСЕТКІШТЕР:
· Бастауыш кәсіподақ ұйымдарының кем дегенде 80%-ының науқанға қатысуын қамтамасыз ету;
· Әрбір ірі бастауыш ұйымнан қызметкерлердің құқығын қорғау бойынша кем дегенде бір сәтті оқиғаны ұсыну;
· Кем дегенде бір салалық форум немесе кәсіподақ белсенділерінің алқалы жүздесуін өткізу;
· Сала бойынша озық іс-тәжірибелердің бірыңғай мәліметтер қорын жасақтау;
· Жастар құрылымдарының (жастар кеңестерінің) іс-шараларға толық тартылуы.

3. АУМАҚТЫҚ КӘСІПОДАҚТАР БІРЛЕСТІКТЕРІ (АКБ) ДЕҢГЕЙІНДЕГІ КӨРСЕТКІШТЕР:
· Өңірдегі кәсіподақ ұйымдарының кем дегенде 80%-ының науқанға қатысуын қамтамасыз ету;
· Өңірлік деңгейде Кәсіподақ күнін жоғары деңгейде өткізу;
· Бірыңғай құқықтық көмек күнін сапалы ұйымдастыру;
· «Еңбек адамы» жобасы аясында өңірде кем дегенде бір ауқымды шара өткізу.

4. БАСТАУЫШ КӘСІПОДАҚ ҰЙЫМДАРЫ ДЕҢГЕЙІНДЕГІ МІНДЕТТІ КӨРСЕТКІШТЕР:
· Бірыңғай кәсіподақ күніне міндетті түрде қатысу;
· Кәсіподақ мүшелерімен кем дегенде бір рет арнайы жүздесу өткізу;
· Жұмысшыға көрсетілген нақты көмек туралы кем дегенде бір сәтті мысалды жариялау;
· Бірыңғай құқықтық көмек күніне белсенді атсалысу;
· «Мен кәсіподақтамын, себебі...» акциясына қатысу.

СЕНІМ КӨРСЕТКІШІН БАҒАЛАУ ТӘРТІБІ
Сенім көрсеткіші мынадай бес негізгі критерий бойынша айқындалады:
1. Қызметкерлердің науқандық шараларға тартылуы;
2. Келіп түскен өтініштердің жалпы саны;
3. Көтерілген мәселелерге жедел үн қату жылдамдығы;
4. Ұсынылған көмекке кәсіподақ мүшелерінің көңілі толу деңгейі;
5. Өткізілген іс-шараларға мүшелердің шынайы белсенділік танытуы.
· Әрбір критерий 1-ден 10 баллға дейінгі шкаламен бағаланады.
· Ең жоғары көрсеткіш: 50 балл.
Қорытынды бағалау шкаласы:
· 41–50 балл: Сенім деңгейі өте жоғары;
· 31–40 балл: Сенім деңгейі тұрақты;
· 21–30 балл: Жұмысты ширату және күшейту қажет;
· 20 баллдан төмен: Ерекше бақылауға алынатын (қауіпті) аймақ.

«ҚУАТТЫ КӘСІПОДАҚТАР – ЕҢБЕК АДАМЫНЫҢ ҚУАТТЫ ҮНІ» НАУҚАНЫНЫҢ БІРЫҢҒАЙ ЦИФРЛЫҚ КАБИНЕТІНІҢ ПАСПОРТЫ
І. Жалпы ережелер
Науқанның бірыңғай цифрлық кабинеті - жалпыкәсіподақтық бірыңғай науқанның іске асырылуын басқарудың, бақылаудың, талдау мен бағалаудың негізгі құралы.
Цифрлық кабинет Қазақстан Республикасы Кәсіподақтар федерациясының Бірыңғай цифрлық экожүйесінің қанатқақты пилоттық элементі ретінде құрылады. Ол құрылымдық ұйымдардың іс-шаралар бойынша есеп беруінен мәліметтер мен нақты нәтижелерге негізделген басқару үлгісіне көшуін қамтамасыз етеді.
ІІ. Цифрлық кабинеттің мақсаттары
Негізгі мақсаттары:
· Науқанның іске асырылу барысында толық ашықтықты қамтамасыз ету;
· Кәсіподақ ұйымдарына түсетін құжат айналымы мен есептілік жүктемесін азайту;
· Науқанның барысы туралы жедел әрі шынайы ақпарат алып отыру;
· Үздік іс-тәжірибелер мен озық бастамаларды анықтау;
· Кәсіподақ мүшелерімен тікелей кері байланыс орнату;
· Кәсіподақ жұмысының тәжірибесі бойынша бірыңғай цифрлық қор қалыптастыру;
· Қызметкерлердің кәсіподаққа деген сенім деңгейін айқындау;
· Ұйымдастыру барысындағы түйткілді тұстар мен ықтимал қатерлерді алдын ала анықтау.
ІІІ. Жүйені пайдаланушылар және олардың құқықтары
ҚРКФ деңгейі:
· Жүйеге толық қолжетімділік;
· Барлық бақылау көрсеткіштерін көру және қадағалау;
· Жүйе бойынша толық аналитикалық талдау жүргізу;
· Жиынтық есептерді қалыптастыру;
· Рейтингтер мен нәтижеліліктің негізгі көрсеткіштерін (KPI) басқару.
Салалық кәсіподақтар деңгейі:
· Тек өз саласына қатысты көрсеткіштер мен мәліметтерді көру;
· Тікелей өздеріне қарасты бастауыш ұйымдарға мониторинг жүргізу;
· Салалық деңгейдегі есептерді қалыптастыру;
· Өз саласы бойынша озық іс-тәжірибелерді жүйеге орналастыру.
Аумақтық кәсіподақтар бірлестіктері (АКБ) деңгейі:
· Тиісті өңірдегі кәсіподақ ұйымдарының жұмысына мониторинг жүргізу;
· Өңірлік деңгейдегі аналитикалық шолуларды қалыптастыру;
· Қызметкерлерден түскен өтініштермен және шағымдармен жұмыс істеу.
Бастауыш кәсіподақ ұйымдарының деңгейі:
· Тиісті ақпараттар мен мәліметтерді жүйеге енгізу;
· Өз ұйымына қатысты көрсеткіштерді толтыру;
· Сәтті шешілген істерді жүйеге жүктеу;
· Өз ұйымының жұмысы бойынша аналитикалық мәліметтерді алып отыру.

IV. Жүйенің негізгі модульдері
1-МОДУЛЬ. НАУҚАН КАРТАСЫ
Мақсаты: Науқанның іске асырылу барысына жедел әрі үздіксіз мониторинг жүргізу.
Негізгі көрсеткіштері: 
· Салалық кәсіподақтар, 
· аумақтық кәсіподақ бірлестіктері 
· бастауыш ұйымдар 
· іс-шаралардың орындалу пайызы; 
· қатысушылардың саны; 
· шаралармен қамтылу деңгейі.
Түсті индикациялау (бағдаршам жүйесі):
Жасыл түс: Жоспардың орындалуы 80%-дан жоғары.
Сары түс: Жоспардың орындалуы 50%-дан 80%-ға дейін.
Қызыл түс: Жоспардың орындалуы 50%-дан төмен.

2-МОДУЛЬ. КӘСІПОДАҚ ЖЕҢІСТЕРІНІҢ ҚОРЫ
Мақсаты: Сәтті шешілген кәсіподақтық істердің бірыңғай базасын құру.
Негізгі бөлімдері: 
· Жұмысқа қайта орналастыру; 
· еңбекақы қарыздарын қайтару; 
· сот шешімдері; 
· ұжымдық келіссөздер; 
· еңбекті қорғау; 
· әлеуметтік қолдау; 
· жастар жобалары.
Әрбір іс бойынша мынадай мәліметтер тіркеледі: 
· Туындаған мәселе; 
· кәсіподақтың қолданған шаралары; 
· қол жеткізілген нақты нәтиже; 
· көмек алған қызметкерлердің саны.

3-МОДУЛЬ. КЕРІ БАЙЛАНЫС
Мақсаты: Ақпараттар мен өтініштерді тікелей қызметкерлердің өздерінен алу.
Қызметкердің мүмкіндіктері: 
· Сұрақ қою; 
· өтініш немесе шағым қалдыру; 
· ұсыныс енгізу; 
· кәсіподақ жұмысына баға беру; 
· өндірістегі өзекті мәселені хабарлау.
Барлық келіп түскен өтініштер жауаптылық деңгейіне қарай жүйе арқылы автоматты түрде бөлінеді.

4-МОДУЛЬ. ӘЛЕУМЕТТІК БАРОМЕТР
Мақсаты: Жұмысшылар ортасындағы көңіл-күй мен әлеуметтік ахуалды зерделеу.
Негізгі көрсеткіштері: 
· Жиі қойылатын сұрақтар мен өтініштердің сипаты; 
· қызметкерлерді мазалайтын негізгі мәселелер; 
· ең көп талқыланатын тақырыптар; 
· өтініштердің динамикасы; 
· кәсіподақ мүшелерінің қанағаттану деңгейі.
Әр айдың қорытындысы бойынша жүйеде арнайы талдау анықтамасы қалыптасады.

5-МОДУЛЬ. АҚПАРАТ ТАҚТАСЫ
Мақсаты: Науқанның БАҚ пен әлеуметтік желілерде ақпараттық тұрғыдан сүйемелденуіне бақылау жүргізу.
Негізгі көрсеткіштері: 
· Жарияланымдар мен бейнематериалдардың саны; 
· аудиторияны қамту деңгейі; 
· ең үздік материалдар; 
· салалар мен өңірлердің ақпараттық белсенділігі.

6-МОДУЛЬ. СЕНІМ КӨРСЕТКІШІ
Науқанның басты нәтижелілік көрсеткіші.
· Жүйеде белгіленген бес критерий:
· қызметкерлердің тартылуы, 
· өтініштер саны, 
· жедел үн қату жылдамдығы, 
· мүшелердің ризашылығы, 
· шараларға қатысу деңгейі
Сенім көрсеткіші жеке бастауыш ұйым, салалық кәсіподақ, аумақтық кәсіподақтар бірлестіктері және жалпы ҚРКФ бойынша бөлек қалыптасады.

7-МОДУЛЬ. ОЗЫҚ ІС-ТӘЖІРИБЕЛЕР
Мазмұны: 
· Үздік жобалар; 
· сәтті шешілген істер; 
· оң бастамалар; 
· кәсіподақ міндеттерін тиімді шешудің жолдары.
Бұл модульде кәсіподақ қозғалысының іс-тәжірибесіне арналған бірыңғай электронды кітапхана жасақталады.

8-МОДУЛЬ. ҚАЗАҚСТАННЫҢ ЕҢБЕК АДАМЫ
Науқанның арнайы тақырыптық модулі.
Мазмұны: 
· Байқау жеңімпаздарының тарихы; 
· еңбек әулеттері туралы материалдар; 
· фотоархив; 
· бейнесұхбаттар; 
· Еңбек адамының цифрлық галереясы.

V. Есептіліктің ең төменгі стандарты
Бастауыш кәсіподақ ұйымы 
Айына 1 рет мынадай мәліметтерді енгізеді:
· Өткізілген іс-шаралардың саны мен қатысушылардың саны;
· Көрсетілген нақты көмектің 1 мысалы (кейсі);
· Қызметкерлерден түскен өтініштердің саны;
· Сервистік шараларының (құқықтық, әлеуметтік кеңестердің) нәтижелері.
Мәліметтерді енгізу уақыты: 10 минуттан аспайды.
Салалық кәсіподақтар:
Ай сайын өзіне қарасты ұйымдардың мәліметтерін растап, бірыңғай салалық есепті қалыптастырады.
Аумақтық кәсіподақтар бірлестігі:
Ай сайын өңір бойынша дайындалған аналитикалық шолуды жүйеге жүктейді.
ҚРКФ:
Жүйедегі барлық мәліметтерді негізге ала отырып, Науқанның бірыңғай ұлттық аналитикалық есебін әзірлейді.

VI. Талдау және есептілік кезеңдері
Апта сайын: Науқанның іске асырылу барысын автоматты түрде бақылау;
Ай сайын: Салалар мен өңірлер бойынша аналитикалық есептер әзірлеу;
Тоқсан сайын: Науқанның бірыңғай ұлттық дашбордын дайындау;
Науқан аяқталғанда: «Қуатты кәсіподақтар – еңбек адамының қуатты үні» атты қорытынды цифрлық Шолу баяндамасын жасау.

VII. Рейтингтер жүйесі
Цифрлық кабинетте нақты уақыт режимінде мынадай бағыттар бойынша үздіктер рейтингі түзіледі:
· Үздік бастауыш кәсіподақ ұйымдары;
· Үздік салалық кәсіподақтар;
· Үздік аумақтық кәсіподақтар бірлестіктері;
· Үздік жастар жобалары;
· Ең тиімді кәсіподақ іс-тәжірибелері;
· Ең белсенді кәсіподақ елшілері.

VIII. Күтілетін нәтижелер
Цифрлық кабинетті енгізу нәтижесінде мынадай мақсаттарға қол жеткізіледі:
· Науқанның бірыңғай ортақ цифрлық кеңістігі құрылады;
· Барлық іс-шаралардың ашық әрі айқын өтуі қамтамасыз етіледі;
· Қағаз жүзіндегі есептілік деңгейі айтарлықтай төмендейді;
· Түйткілді мәселелер бойынша басқарушылық шешімдер жедел қабылданады;
· Кері байланыстың сапасы мен тиімділігі артады;
· Сәтті шешілген істер мен озық тәжірибелердің қоры жинақталады;
· Кәсіподақ қозғалысының заманауи цифрлық шежіресі жасалады;
· ҚРКФ-ның 2025–2030 жылдарға арналған Бірыңғай цифрлық экожүйесін одан ары дамытудың берік іргетасы қаланады.

IX. Даму бағыттары
Науқан аяқталғаннан кейін бұл Цифрлық кабинет ҚРКФ-ның Бірыңғай цифрлық платформасына толықтай біріктіріледі және мынадай бағыттар бойынша тұрақты жұмыс құралына айналады:
· Кәсіподақ мүшелерімен күнделікті тығыз байланыс орнату;
· Құрылымдық ұйымдардың қызметіне тұрақты мониторинг жүргізу;
· Әлеуметтік-еңбек қатынастары саласындағы ахуалды ұдайы талдап отыру;
· Кәсіподақтың стратегиялық жобаларын басқару;
· Электронды мүшелік форматын (цифрлық мүшелікті) дамыту.

















№4 ҚОСЫМША

«ҚУАТТЫ КӘСІПОДАҚТАР – ЕҢБЕК АДАМЫНЫҢ ҚУАТТЫ ҮНІ» ЖАЛПЫКӘСІПОДАҚТЫҚ БІРЫҢҒАЙ НАУҚАНЫНА ҚАТЫСУШЫЛАРДЫ ЫНТАЛАНДЫРУ ЖӘНЕ КӨТЕРМЕЛЕУ ЖҮЙЕСІ
І. Жалпы ережелер
Ынталандыру және көтермелеу жүйесі - Жалпыкәсіподақтық бірыңғай науқанның құрамдас бөлігі. Ол кәсіподақ қозғалысының ең белсенді қатысушыларына қолдау көрсетуге, үздік іс-тәжірибелерді кеңінен таратуға және кәсіподақ белсенділерінің ынтасын арттыруға бағытталған.
Көтермелеу жүйесінің негізгі қағидаттары:
· Шынайылық;
· Ашықтық;
· Айқындық;
· Нақты нәтижелерге негізделу;
· Үздік іс-тәжірибелерді тану және бағалау;
· Бастамашылдықты ынталандыру.

ІІ. Негізгі номинациялар
«Үздік бастауыш кәсіподақ ұйымы» номинациясы Жұмыскерлердің еңбек құқықтарын қорғауда, кәсіподақ белсенділігін арттыруда және науқан іс-шараларын жүзеге асыруда жоғары нәтижелерге қол жеткізген бастауыш ұйымдарға беріледі. 
Бағалау критерийлері:
· Кәсіподақ мүшелерінің жұмысқа тартылу деңгейі;
· Жұмыскерлердің оңтайлы шешімін тапқан мәселелерінің саны;
· Науқан аясындағы жобалардың іске асырылуы;
· Кәсіподақ мүшелерінің сенім деңгейі;
· Нәтижелі іс-тәжірибелердің болуы.
«Үздік салалық кәсіподақ» номинациясы 
Науқанның барынша тиімді іске асырылуын қамтамасыз еткен және сала ұйымдарын жұмысқа жұмылдыруда жоғары көрсеткішке қол жеткізген салалық кәсіподаққа беріледі. 
Бағалау критерийлері:
· Ұйымдардың қамтылу деңгейі;
· Жобалардың іске асырылу сапасы;
· Үздік іс-тәжірибелердің саны;
· Цифрлық белсенділігі;
· Ақпараттық байланыстың тиімділігі.
«Үздік аумақтық кәсіподақтар бірлестігі» номинациясы 
Өңірлік деңгейде үйлестіру жұмыстарын тиімді жүргізгені және аймақтағы кәсіподақ ұйымдарының белсенді қатысуын қамтамасыз еткені үшін беріледі.

«Үздік кәсіподақ елшісі» номинациясы 
Науқан құндылықтарын ілгерілетуге және насихаттауға елеулі үлес қосқан кәсіподақ белсендісіне беріледі.
Қатысушылар:
· Бастауыш ұйымдардың төрағалары;
· Жастар көшбасшылары;
· Еңбекті қорғау жөніндегі техникалық инспекторлар;
· Кәсіподақ белсенділері.
«Сенім көшбасшысы» номинациясы 
Жұмыскерлер тарапынан ең жоғары сенім көрсеткішіне ие болған кәсіподақ ұйымының төрағасына беріледі. 
Негізгі критерий: 
Кәсіподақ мүшелері арасында жүргізілген әлеуметтік сауалнамалардың нәтижесі.

ІІІ. Арнайы номинациялар
· «Жұмыскерді қорғаудың үздік үлгісі» – еңбек құқықтарын қалпына келтірудің ең маңызды әрі күрделі оқиғасы үшін;
· «Жылдың үздік кәсіподақ жеңісі» – жұмыскерлердің жағдайына айтарлықтай оң ықпал еткен түйткілді мәселені шешкені үшін;
· «Үздік құқықтық іс-тәжірибе» – кәсіподақ мүшелерін құқықтық тұрғыдан тиімді қорғағаны үшін;
· «Еңбекті қорғау жөніндегі үздік іс-тәжірибе» – еңбек қауіпсіздігін қамтамасыз етудегі және өндірістік жарақаттанудың алдын алудағы жетістіктері үшін;
· «Үздік жастар жобасы» – жастармен жұмысты барынша тиімді ұйымдастырғаны үшін;
· «Үздік цифрлық жоба» – кәсіподақ қызметінде цифрлық құралдарды сәтті қолданғаны үшін;
· «Үздік медиажоба» – науқанды бұқаралық ақпарат құралдарында нәтижелі сүйемелдегені үшін;
· «Үздік әлеуметтік ынтымақтастық жобасы» – әлеуметтік, қайырымдылық және қоғамға пайдалы бастамаларды іске асырғаны үшін.

IV. Арнайы құрмет белгілері
· «Кәсіподақ құндылықтарына адалдығы үшін» – кәсіподақ қозғалысының ардагерлеріне беріледі.
· «Кәсіподақ ынтымақтастығын дамытқаны үшін» – кәсіподақ бірлігін нығайтуға бағытталған маңызды бастамаларды іске асырған ұйымдарға беріледі.

V. Жеңімпаздарды анықтау тәртібі
Бірінші кезең. Үміткерлерді ұсыну: бастауыш ұйымдар, салалық кәсіподақтар және аумақтық бірлестіктер тарапынан жүргізіледі.
Екінші кезең. Келіп түскен өтінімдерді сарапшылар комиссиясының қарауы.
Үшінші кезең. Үздік іс-тәжірибелердің іріктеу тізімін қалыптастыру.
Төртінші кезең. Науқанның Орталық комиссиясы тарапынан қорытынды жасау және жеңімпаздарды бекіту.

VI. Комиссия құрамы
Комиссия құрамына мына ұйымдар мен құрылымдардың өкілдері кіреді:
· Қазақстан Республикасы Кәсіподақтар федерациясы (ҚРКФ);
· Салалық кәсіподақтар;
· Аумақтық кәсіподақтар бірлестіктері;
· Жастар кеңесі;
· Тең құқықтық және гендерлік саясат жөніндегі комиссия;
· Кәсіподақ саласының сарапшылары.

VII. Көтермелеу түрлері
Жеңімпаздарға мынадай марапаттар тапсырылады:
· ҚРКФ дипломдары;
· Естелік белгілері;
· Арнайы құрмет сертификаттары;
· Науқанның арнайы марапаттары;
· Үздік іс-тәжірибелерді баспасөзде жариялау;
· Кәсіподақ жеңістерінің ұлттық қорына енгізу.

VIII. Үздік іс-тәжірибелердің ұлттық галереясы
Науқан қорытындысы бойынша Қазақстанның кәсіподақ қозғалысындағы үздік іс-тәжірибелердің бірыңғай электронды галереясы жасақталады. 
Галереяға енгізіледі:
· Жұмыскерлерді қорғаудың ең үздік оқиғалары;
· Бастауыш ұйымдардың үздік жобалары;
· Жастардың үздік бастамалары;
· Үздік цифрлық шешімдер;
· Үздік өңірлік іс-тәжірибелер.

IX. Қорытынды іс-шара
Науқанды қорытындылау және жеңімпаздарды марапаттау рәсімі Кәсіподақ белсенділерінің республикалық форумында немесе ҚРКФ Бас кеңесінің отырысында өткізіледі. Іс-шара нәтижесі бойынша Науқанның үздік іс-тәжірибелерінің ұлттық рейтингі жарияланады.

X. Күтілетін нәтиже 
Ынталандыру және көтермелеу жүйесі мынадай мақсаттарға бағытталған:
· Кәсіподақ белсенділерінің жұмысқа деген ынтасын арттыру;
· Үздік іс-тәжірибелерді анықтау және оларды кеңінен тарату;
· Кәсіподақ ынтымақтастығын нығайту;
· Ұйым ішінде жетістіктерді тану мен бағалау мәдениетін дамыту;
· Кәсіподақ жұмысының тиімділігін арттыру;
· Кәсіподақ мүшелерінің өз ұйымдарына деген сенімін бекемдеу.

